Kuidas sul siis vallalise elu edeneb ka?
Jaa, hästi. Mulle meeldib nüüd kudumine väga.
Küll meeldib, kui vajaliku kraami ostan.
- Kuidas sul läheb? - Ma naudin vallalise elu. Jaa.
Ma jalutasin kogu nädalavahetuse pargis, kõrvaklapid peas. Lugesin mitu tundi.
Ajaloolise sapphic-romaani 1,5-kordse kiirusega kuulamine pole päris lugemine.
Ma tarbin meediat, Margy.
Kas me tõesti teeme seda taas?
Ma…
Issand, kas see on Ted?
Ta sööb hot dog'i ihuüksi.
See on nii kuramuse kurb. Hot dog'id on rangelt seltskondlik toit.
Küllap ta peab salvräti nõnda särgi vahele panema,
sest tal pole kedagi, kes plekke mainiks.
See pole pelk salvrätt.
See on appihüüd.
Südantlõhestav, eks?
Muserdav.
- Peame seda pildistama. - Jah.
Jaa, see läheb tiimi tšätti.
Issand.
Ma ei taha üksi surra.
- Kas oleme taas paar? - Ma just mõtlesin sama.
Jumal tänatud.
Nii tore, et sa nõustusid.
- Ma armastan sind. - Mina sind ka.
Käes on minu aeg.
Käes on meie aeg.
Vau, sina tegid selle!
See on nii…
- Tähtis, eks? - Nii tähtis.
- Kindlasti tähtis. - Sest ongi tähtis.
See on meie esimene matš Nelson Roadil.
See video tõesti aitab teadlikkust tõsta ja pileteid müüa.
Naiskond müüs oma esimesel aastal Premier League'i staadioni välja.
- Kas mõistate, kui äge see on? - Nii äge.
- Ja tähtis. - Jah.
- Kas on veel midagi? - Jah, ma tahtsin öelda…
- Üks asi veel. - Jep.
- Kümnenaelased piletid oli õige valik. - Muidugi.
Ja väga helde Zelda ostis veel 2000 piletit.
- Vau. - Ma annetasin need
- kohalikele koolidele. - Võrratu.
Vabandust, Leslie.
Jah, ma tahtsin öelda, et…
Vabandust! Ära unusta,
et sa annad poolaegade vahel oma sihtasutusele tšeki üle. Eks?
Jah, tänan. Valmistan selleks kõne ette.
- Täiuslik. Vabandust, Leslie, jätka. - Pole viga.
- Jah, nagu olin ütlemas… - Issand! Vabandust, Leslie.
Mulle meenus just, et vajan kaht piletit, sest Matthijs ja Jelka tulevad.
Fantastiline! Kindel, et mees maksta ei taha?
- Vaid kümme naela ju. - Ma maksan tema eest.
See toimubki päriselt!
- Ma olen väga elevil. - Helistan Barbarale.
Ma hoian teid muutustega kursis.
Palun tõesti vabandust. Millest sa rääkida tahtsid?
Jah, kas me…
Ei.
Mees… Ei.
Kui me… Mõte kadus täielikult.
- See ei saanud siis väga tähtis olla. - Ei.
S-H-A-N-N-O-N.
Olgu.
Jah. Sedasi.
Meie esialgne koosseis sel laupäeval.
Chelseaga mängimine pole kerge jalutuskäik pargis.
See saab olema kurnav 90-minutiline jooks platsil.
- Aga üritama ju peab? - Me ei võida Chelseat.
- Me pole nii head. - Treener,
- ole positiivsem! - Vabandust, sul on õigus.
- Nad on liiga head. - Tänan.
Mida teeksid teistmoodi, treener?
No alustuseks jätaksin Shannoni duubelkoosseisu.
- Ta pole valmis. - Tõsi.
Sellega meenubki mulle
Henry mõistatus. „Mida rohkem käid, seda rohkem maha jääb.“ Mis see on?
- Mida sa teed? - Korda seda.
„Mida rohkem käid, seda rohkem maha jääb.“ Mis see on?
- Palun lõpeta. - Ei lõpeta,
aga teen pausi.
Nädalalõpul on tähtis matš.
- Peatreener. - Jep.
Kas tohime paari asja küsida?
Nagu netiküsimustikes?
Millegipärast olen ma nende järgi alati printsess Jasmine.
Ted, kas sa abielus oled?
- Kuidas palun? - Kas sa sööd alati üksi?
Kas sa käid kellegagi?
Tunned üksildust? Koduigatsust? Mõlemat?
- See pole häbiasi. - Pole viga, kui tunnedki.
Mis toimub praegu?
Me nägime sind.
Jah.
Kas sa kannad alati neid pükse?
- Mitte teksasid? - Ma…
Sa oled kui Bart Simpson, alati samade šortsidega.
Aga vähemalt ma ei söö neid. Eks?
Kas su arvates Bart sööb oma šortse?
Sul on õigus. Ta ju käsib teistel tema šortse süüa.
- Eks? - Jah, seda ta teeb.
Kuulge, päris küsimus on see, kuidas me Chelsea alistame.
Eks? Ja vastus peitub harjutusplatsil.
Seega läki!
Eks? Olgu, läksime. Väga hea.
See oli huvitav.
- Sitt. - Mis asja?
„Mida rohkem sital käid, seda rohkem sitta maha jääb.“
Sobib, kuigi oodatud vastus oli „jäljed“.
See oli naljanumber.
Tähendab, see oli pigem mõistatus,
aga fekaalne vastus võis tõesti naerutada, kui kakahuumor meeldib.
- Mulle meeldib. - Mitte see, vaid seal,
mis iganes see seal oli. Nende küsimused su armuelu kohta.
Tähendab, mis asja?
See on kohatu ja tagatipuks tähtsusetu.
Tagatipuks…
See oli veidi ootamatu, aga ma ei pane pahaks.
Sind vist häirib see, sest koged seda tihti, eks?
Ei, nad pole minult midagi küsinud ning ma olen selle üle rõõmus.
Sest tegelikult peaksid nad
endilt küsima, miks nad ei suuda end karjääri tähtsaima matši eel kokku võtta.
Vaat seda peaksid nad endilt küsima, kui üldse midagi küsivad.
See on minu arvamus.
Mida te ei küsinud.
Sest minult ei küsita midagi.
Ja pole viga.
Pole viga.
Ei, tõesti pole viga. Ma ei hooli. See pole üldse tähtis.
Pole viga.
SEE ON NELSON ROAD
Hoi!
Kas sa ütlesid hoi või Roy?
Mis vahet sel on? Kumbki paistab sind kõnetavat.
Jah, ju tõesti.
Jah.
Vabandust, et laupäeval puudun.
Ma pean olema Newcastle'is
tähtsusetu teisejärgulise meeste tiimiga, kes kedagi ei koti.
- Pole viga. - Aga mu mõtted on siin.
Minu või tiimiga?
Mis vahet sel on? Kumbki paistab sind kõnetavat.
Hoi, Roy.
Küsin uudishimust: mitmenda kohtingu juures sa oled?
Üheksanda.
Huvitav.
Persse.
- Tere. - Tere.
- Tervist. - Hei, Rebecca!
Kas sul on taas neid maitsvaid krõpse?
Muidugi, nimelt sinu jaoks.
- Aitäh! - Need on teiste maiustega…
Ei, tee aga!
Ole metsik, noor naine! Ära lase end taltsutada!
Kas ma eal sellest mundrist üle saan? Kas selleks sa piloodiks hakkasidki?
Ei, mind tõmbas lennukitoit.
Ma igatsesin sind.
Ja mina sind.
Ma tegelikult tahtsingi sellest rääkida.
Jah?
Ma sain töökoha Virgin Atlanticus.
Ma kolin Londonisse.
Mida?
Vau.
Aga mis Jelkast saab?
Teda ei palgatud.
Ta on alles kümnene.
Ei. Ma rääkisin töökohast tema emale,
kes siis küsis kohta oma firma Londoni harukontoris.
Seega ma saan Jelka ja sinuga koos olla.
See on vapustav. Issand.
Kuule, treener, kas Alice tundub see nädal tavalisest rohkem pingul olevat?
Noh, minu arvates on see Nelson Roadil mängimise mõju.
- See on vist nakkav siis? - Mil moel?
Noh, ma olen üsna kindel, et seetõttu tiim
mind hot dog'i söömise pärast grilliski, eks?
Ei. Nad vist lihtsalt tahavad sind paremini tundma õppida.
Hei, Beard!
Nägime eile Jane'i ühenaiseetendust.
Kõik me kolm nägime. Põrgu päralt…
- Oli alles etteaste! - Jah.
Viimati nutsin nii, kui isa minu ja ema hülgas
ning siis tagasi tuli. Kuradi tropp.
Ma nutsin, kuni sinu juurde tulema hakkasime.
Jaa, võrratu sõu olevat.
Kas sa pole seda näinud?
Ma ei teadnud, et te nii suured teatrifännid olete.
Ei, me polegi.
Teater on sitt.
Kui tahan kahetunnist kisa, lähen oma ema poole.
Kuradi tropp.
Me lihtsalt oleme Beardi fännid. Isegi pärast seda etendust.
Ma pean seda etendust nägema.
- Kas see on hea mõte, treener? - Ei.
Kas tahad kaasa tulla?
Kelle autoga läheme?
- Autota. - Ei, nii on „Külmas linnas“.
- Mis linnas? - Filmis.
Mis filmis?
Õnneks on püksilukk, mitte nööbid, mida on külmade kätega raske avada.
Mis toimub?
Neiud panid raha kokku ja ostsid mulle uued sinised teksad.
Õige suurusega ja puha.
Mu esimene töökoht oli Levi'ses. Näen 100 m kauguselt igaühe suuruse ära.
See on hea oskus.
- Ainult meie nõo Finleyga eksid. - Sest ta valetab.
- Ma tunnen 30x30 suuruse ära. - Nojah, olgu…
Nii suur seltskond tekitab siin tuleohu, seega võime kõik surma saada…
kui tulekahju puhkeb.
Jah, teate, treeneril on õigus.
Seega platsil näeme, eks?
Ja aitäh nende eest. Tõesti tänan.
Meil on tšekk alles, kui tumedamaid tahad.
Need sobivad ta nahatooniga.
Jaa, vaat siis.
Üsna pagana hooliv neist.
Viimati nägin sind teksades Cake'i kontserdil Bottleneckis.
Õigus jah.
- Kontserdi järel ostsime vibraslap'id. - Sa pead nüüd ka teksatagi ostma.
Mõlemad koos on Kanada smoking?
Jah, aga Kanadas on see lihtsalt smoking.
Me oleme nagu kutsikas, kes ei anna Chelseale rahu.
Hurdakutsikas.
Shannon!
Gemma oli sul vasakul ja paremale minnes saanuksid lüüa, aga sa ei teinud midagi.
Ära mängi nii, nagu tead, et sa siia tiimi ei kuulu.
Hei, Alice, tõmba tagasi, kurat!
- Mida ütlesid? - Gem, jäta.
- Las olla. - Ei, kuulsid küll. Jäta ta rahule.
Shannon, ma teen su eest otsuse. Mine jookse viis ringi.
Sa ei pea seda tegema.
- Kas tahad temaga liituda? - Sa oled karm vana, või mis?
- Mõlemad kümme ringi. - Ei, kuradile see!
Kõik 15 ringi.
Mine aga.
Mõrd.
Gem. Gem, tule!
Treener, kas sa grillida oskad?
- Ei. - See on võrratu.
Ma ei pea silmas lihtsalt pihvi küpsetamist,
vaid tõelist grillimist. Aeglaselt madalal kuumusel, palju suitsu.
Selline söögitegemine, mille peale piilub naaber üle aia.
Kui ma seda õppima hakkasin, oli mul alati kiire.
Tõstsin kaant, torkisin liha, keerasin kuumuse põhja,
sest olin kärsitu ja näljane.
No tead, mis nii juhtub? Liha muutub kõvaks.
Ma küpsetasin sellest kogu pehmuse välja.
Inimestega on minu meelest sama lugu.
Kui neid iga viie minuti tagant torkida, võivad nad nätskeks muutuda.
Aga kui usaldad protsessi, hoiad temperatuuri stabiilsena,
lisad vajaduse korral veidi vürtsi ja veidi kastet, et magus oleks,
noh, siis võid saada tulemuse, mille üle oled uhke.
Pean seda meeles.
Jah.
Oeh, mul tekkis jube nälg.
- Kellelgi on hea tuju. - Mitte eriti.
See laul kummitas mul päev läbi peas.
Ehk on see täieliku närvivapustuse algus või siis lihtsalt meeldejääv laul.
- Palun. - Jumal tänatud.
- Neist võib abi olla. - Keegi stressib.
Räägi nüüd. Ma olen siin, Cheech Marin.
Ted, Matthijs kolib Londonisse.
Hei! No Amster-e tulemast!
- See on tore. - Jah, see on…
See on tore.
Tajusin selle repliigi juures vastupidise mõtte tooni.
- Ei-ei. See ongi tore. - Tore.
- Eks? - Ma arvan küll.
- Ma ei tea. - Mina ka mitte.
Tähendab, see kaugsuhe on meie jaoks nii kaua hästi toiminud.
Ma olen meie suhtega mikrodoosinud,
aga nüüd ootab mind ees piduriteta tripp.
Nagu Peruus ämbrisse oksendamisega ja…
- Kas mõistad? - Jah…
Ma poleks arvanud, et sa eal uimastimetafoori kasutad.
- Ted, mu kallim on Amsterdamist. - Tõsilugu.
Aga ma ei mõista. Mis viga on, Tommy Chong?
Äkki ta hakkab mind vihkama?
Äkki mina hakkan teda vihkama?
Äkki see kõik läheb persse?
Ma vist ei suudaks seda taas üle elada.
Arusaadav.
Aga paljud sinu muredest tulenevad minevikust.
Ja tahavaatepeegel on põhjusega tuuleklaasist väiksem.
Sellest on abi.
Nojah. Milleks uimastid, kui sul on sõprus.
- Sulavõi. Jah. - Jah, või.
Just nii.
Hei!
Tere.
Edu laupäevase matšiga!
Aitäh. Edu sullegi!
Ehk võiksid reisi käigus ka kümnendal kohtingul käia.
Sest siis oled tagasi jõudes selle kõigega ühel pool.
Kes teab, mis siis saab.
Ma käisin eile kümnendal kohtingul.
Või nii?
Olengi tahtnud sulle öelda,
et viimased paar kohtingut on mul sama naisega olnud.
Jah?
Noh, mõned viimased.
Kui mitu?
Kohtingud kuus kuni kümme.
Vau, võrratu!
Jajah.
Kurat, ma unustasin võtmed maha.
Ma…
Ma olen totu.
Alistage vastased nädalavahetusel!
ORANGE TREE TEATER
MIS JUHTUS BEEBIGA, JANE?
Mulle ei meeldi see, et uued teksad dikteerivad, kuidas istuda.
Vabandust.
Kord! Kord kohtusaali!
Jane Payne,
sind süüdistatakse selles, et sa teesklesid rasedust,
manipuleerimaks oma partnerit Beardi sinuga abielluma.
Kas tunnistad süüd?
Ma ei väida, et ma pole süüdi, mõrd.
Korra veel.
- Hei. - Tere!
Olgu, ma naasen hilja.
Palun ärge ulakusi tehke.
Ning pea meeles, et uneaja eel magusat ei söö.
See tekitab sulle košmaare. Sulle samuti, Jelka.
Just nii, kapten!
- Kes on valmis košmaare nägema? - Mina!
Mina ka!
- Jane? - Jah?
Ma olen su kallim, sinu ainus sõber,
su ema ja isa, sinu raamatupidaja ja su peremees.
Oi, Beard.
Sa oled mu jaoks kõik. Ma teen su nimel ükskõik mida.
Ükskõik mida.
Ükskõik mida!
Hei, rahvas, ma viin treener Beardi Kansas Citysse grill-liha sööma.
See kõlab minu moodi.
Aga enne kui ma lähen, Jane,
tahan sind nussida.
See mitte.
Vabandust.
Nad kõik tahtsid mind nussida.
Kas laps oli tõeline?
Mu abikaasa, mu pere, Jumala ja tema rivaalide jaoks ei olnud.
Sest ma petsin neid kõiki ära.
Aga minu jaoks oli see vale ainsa asjana tõeline.
Olgu, peaksime vist lahkuma.
Pean temaga kohtuma.
- Ei… Olgu. - Vabandust.
Vabandage mind.
- Andke andeks. Vabandust. - Suur maasikas.
Külmavalu peas.
Suru kähku keel suulae vastu.
Vau, sa oled nagu arst.
Tegelikult, las ma katsun.
Issake!
Jah. Mu diagnoos on,
et sa kindlalt vajad veel 200 mg maasikajäätist.
Vahetame!
Niisiis…
Mida sina Londonisse kolimisest arvad?
Ma vist rõõmustan.
Jah, rõõmustan ema tähtsa töökoha pärast.
Tore.
Aga su ema kolib ju Londonisse sinu isa tähtsa töö pärast.
Ei, see on vale.
Me isaga kolime ema pärast Londonisse.
Selge. Tore. See on tore.
Tore.
Meil on vist rohkem jäätist vaja.
Sisse!
Tere, Jane.
Tere, mis ta nimi ongi.
- Sa tead küll, mis mu pagana nimi on. - Sul on õigus.
Teadsin ka, et sa tuled etendust vaatama, sest see osa sinust,
mis on minusse siiani armunud, vihkab mind, ning sa armastad seda.
Sa pead selle etendusega lõpu tegema.
Veena mind.
Mida sa teed?
No vilistada ei saa.
- Saan ikka. Kuula! - Ei-ei,
ma tahtsin öelda, et ära vilista.
- See toob halba õnne. - Pagan, vabandust.
Ebausk. Ma mõistan küll.
Üsna äge, et keegi võib midagi mõtlematult enda rahustamiseks teha
ja olenevalt asukohast võib tagajärg olla kaos.
Jah.
- Siin on vist lõbus töötada, eks? - Jah, võib nii olla.
Millega sa siin tegeled?
- Ma olen inspitsient. - Kõlab hästi. „Inspitsient“.
Kuidas sa selle ameti valisid?
Kas sa tõesti tahad teada?
Jah. Ma võin ka siin niisama seista ja mobiili vahtida, kui sa seda eelistad.
Olgu. Noh, ma vaatasin Shakespeare'i Šoti näidendi lavastust,
kui olin kümneaastane, ja nuputasin kogu etenduse ajal,
kuidas laval olnud rõdu hetk hiljem suure banketilauaga asendus.
Mul polnud õrna aimugi, mis näidendis toimus.
Sest sa tahtsid eesriide taha piiluda.
Jah.
- Aga näitlejaks saada ei tahtnud? - Issand, ei.
Nad kõik on napakad.
Ilmselgelt on nad väga vaprad, kui kõigi ette astuvad,
aga mina ei suudaks eal nii teha.
Ju ma tahtsin aidata neid sellega, mida nad kõige paremini teha oskavad.
Jah. Nagu teatri treener.
Või inspitsient.
Jajah, teil on juba selleks sõna olemas.
- Vabandust, kes sa oled? - Ma ootan oma semu.
Mu nimi on Ted. Ted Lasso.
- Näidendist. Sina ja Jane. - Jah.
Noh, ei-ei, mitte nii.
Tähendab, see oli licentia poetica.
Tead küll, subjektiivne pilk, millest ma pean täiesti lugu.
Selles on emotsionaalset tõtt, aga mitte tegelikku.
A-tsoonis on jube leke.
- Ma peaksin vist minema. - Jajah.
Kenad teksad, muide.
Tänan! Jah. 22 neiut ostsid need mulle.
Mu vilistamine on süüdi?
Jah.
Kõik hästi, semu?
Hea uudis on see, et Jane nõustus etendusega lõppu tegema.
- Tore. - Halb uudis on see,
et produtsendid tahavad etendusest West Endis
Jennifer Lawrence'i või Emma Stone'iga
- Londoni suurima sõu teha. - Seega lõid peeglit rusikaga.
- Ei, ma lõin seda oma peaga. - Selge.
Jah, viime su siit minema. Tule!
- Kas keegi vilistas siin? - Jah.
Ei tea, kes. Kas sa „Macbethi“ oled näinud?
Olgu.
- Hommikust. - Hommikust.
- Kas sa oled kombes? - Jep.
Hea küll.
Ma armastan sind,
aga sa pead mulle ütlema, mis viga on.
Ei midagi. Ma olen kombes.
Kogu inimkonna ajaloos pole ükski naine
kordagi öelnud, et ta on kombes, kui päriselt ongi.
Hea küll.
Kuule…
Sa võid mõistagi kolida, kuhu iganes tahad.
Ma lihtsalt arvan, et oleksime võinud asja arutada,
aga me ei teinud seda.
Jah.
Sul on õigus ning ma palun vabandust.
Ma eeldasin, et sa rõõmustad.
Aga mulle tundub, et sind vaevab veel miski.
Jah, miks… miks sa päriselt Londonisse kolid?
- Mida? - Räägi mulle tõtt.
Sa kolid siia, sest su eks peab siia kolima,
mitte vastupidi. Sa kolid tema töö tõttu siia.
- Millest sa räägid? Miks sa nii arvad? - Jelka ütles mulle.
No ta eksib. Ta ajas sassi. Palun, ta on ju kümneaastane.
Miks te üldse sellest rääkisite?
Ei, ma lihtsalt küsisin temalt kolimise kohta.
No ma soovin, et sa poleks küsinud.
Ta on juba oma ema ja minu juraga niigi jamas olukorras.
Vaata, ma olen suurt vaeva näinud, et teda selle kõige eest kaitsta.
Ning ma ei taha teda sellesse mässida.
Olgu. Kõik on korras.
Ei ole!
Kuule, ma tahtsin siia kolida, sest arvasin, et oleme sinuga heas seisus.
Olgu. Palun vabandust.
Ma arvan, et peaksime pausi tegema.
Oleme veidi aega lahus, et näha ja tunda, kas me tõesti tahame seda.
Me mõlemad.
Papa!
Papa, kas võime pannkooke teha?
- Palun. - Vabandust.
Persse.
Esimest korda oma lühikese ajaloo jooksul
tervitab AFC Richmondi naiskond fänne oma põliskodus,
peksuplatsil ehk Nelson Roadi staadionil
põneva FA Cupi matšiga, milles vastane on vägev Chelsea.
AINULT VIP-PILETID
Mina olen Rebecca Lowe ja minuga on Inglismaa legend Jill Scott.
Jill, kas Richmondil on täna mingisugustki võimalust?
See on igavene küsimus, eks, Rebecca?
Sport ja tõenäosus liituvad puhtaimal kujul.
Võtan seda jaatusena.
See on ka Richmondi kõige esimene matš, mida näidatakse televisioonis.
Avalöök tehakse hetke pärast.
- Nii. Minek. Teeme ära! - Teeme ära! Läki!
Ärge rahvamassi peljake.
Mina ei pelga kedagi.
Ainult Cynthia Erivot ehk, sest imetlen teda.
Anname neile kuradi vaatemängu.
Need sportlased astuvad esimest korda
väljamüüdud Nelson Roadil platsile. Kuulame publikut.
Ärge kõrvu liialt teritage. Paik on väljamüüdud, aga pooltühi.
- Käes on minu aeg. - Käes on minu aeg.
Käes on minu aeg.
Nii tühja staadioniga kõlab see video nii valjult.
- Liiklusummikud? - …minu aeg.
Ei, liiklus oli hoopis tavalisest parem, sest ma jõudsin üsna vara kohale.
Seadsin end WC-kabiinis sisse ja lugesin raamatut.
Tegelikult…
Jah, see jäi mul sinna. Ma lihtsalt…
Chelsea on domineerinud esimesed kümme minutit. Nad seiskasid Gemma Jay.
Pall on 95% nende käes olnud
ja Richmond ei suuda neid isegi puudutada.
Teineteist ei suuda puudutada ka
mistahes kaks liiget selles hõredas publikus.
See on nii piinlik.
Isegi Matthijs ja Jelka ei tulnud.
Jah, Matthijs…
pidi tööd tegema. Mul on kahju.
Tere, õnneseened!
Kas keegi istub siin?
Mitte keegi? Tore.
Ja mu koti jaoks on isegi eraldi koht. Võrratu!
Issand, siin pole vaat et mitte kedagi.
Ole nüüd, Keeley. Ainult läbides saab edasi minna
ja vahel on selleks parim viis oma kärsa likku panemine.
On ju nii? Eks?
Tehke seda. Ma olen täna piisavalt eksinud.
Ma tulen tagasi. Pole viga, aitäh.
Mis seal ikka.
- Võta aga. Väike lonksukene. - Persse kah.
Tore. Kaanime end täis.
Liiklus on ühesuunaline. Meistrid ei võta siiani FA Cupi debütante tõsiselt.
Grammer tsenderdab.
Grewal lööb peaga ja esimese 15 minutiga on seis üks-null.
Chelsea on liiga osav.
Kuradi perse.
Ma ei mõista.
Netis toetati seda videot väga, aga siin pole mitte kedagi.
No ekraani puudutamisel ja kohale tulemisel on ju suur vahe, eks?
Ma tean, et sa teed midagi, mis on sulle tähtis.
Muidu sa poleks KBPR-ist nii palju eemal.
Ma lihtsalt arvan, et see saaks ka lõbus olla.
Tähendab, ise sa näitasid mulle, kui tähtis on ka lõbutseda.
Sul on õigus.
Ehk ma ei peakski sellele liialt keskenduma.
Ei, peaksid küll. Sest ma tulen firma juhtimisega toime.
Ära selle pärast muretse. Ma naudin ülemuse rolli.
Ning nii tore on vara tööle minna ja oma laua taga istuda.
Siis teised saabujad arvavad mind nähes, et nad on juba plindris.
Ma naudin seda. Tõesti.
Ära kaota eesmärki silmist.
See on tähtis.
Ma lihtsalt arvan, et sul saaks oma perspektiiviga veidi lõbusam olla.
- Tänan, Barbara. - Jah. Hea küll.
Ma jätan su rahule ning lähen loen oma raamatu lõpuni,
enne kui järjekord liiga pikaks kasvab.
- Olgu. - Olgu.
- Ma hoian su kohta kinni. - Jah.
Chelseal on platsi peal vabad käed.
On vaid aja küsimus, millal…
Mullan!
Ja seis on kaks-null.
Quinn võib karjuda, palju tahab.
Või siis kasutagu seda energiat väravavahikinnaste ostmiseks.
Richmondi treenereid ootab ees üsna raske vaheaeg.
Nad peavad pead kokku panema, et Hurtasid sellest seisust päästa.
- Tuleb leida vana hea Lasso positiivsus. - Vaata…
- Kaitset pole. - Pole jah.
Lähen hingan värsket õhku.
- Jah. Vabandust, kui me… - Pole vaja vabandada.
Varsti näeme.
Olgu. Jah.
- Temast on kahju. - Miks?
Noh, sest ta on unistaja, eks? Ja elu võib nendega karm olla.
Selleks vajab ta sind, sest sina saadad asju korda.
- Jah. Jah. - Sa oled tegija. Nagu mina.
Noh, ma saaksin palju rohkem ära teha, kui mu väike unistaja mind vahel kuulaks.
Inglite trompetite taustal on raske mõistuse häält kuulda.
Aga jah,
maailm vajab mõlemaid,
- nii unistajaid kui tegijaid. - Jah.
See on nagu Eurythmics.
- Eurythmics on võrratu. - Võrratu.
Ma käisin nende esimesel kontserdil.
- Ei käinud. - Käisin.
Seal oli esinejaid rohkem kui kuulajaid.
- Kaheliikmeline bänd ju. - Ma olin üksi.
Rebecca.
Mis on?
Leslie.
Vaheaeg on. Kas oled valmis lastele tšekki andma?
Jah, see toimub nüüd.
Laseme mööda.
Tegijad mängivad edasi.
Olgu.
Mängi edasi, tegija!
Jah, mängin edasi!
See oli hale.
Sedasi mängite siis oma esimesel telematšil.
Ehk sa kurnasid meid liialt.
Pole minu süü, et sitasti mängite.
Te valmistate piinlikkust endale ja meile kõigile.
Hei, treener,
peaksime täna matši järel vestlema. Olgu?
See ei pruugi hea idee olla.
Vaidlen vastu, Leslie. See on võrratu idee.
See on minu arvates lausa parim idee, mis on kellelgi eal olnud.
Hästi. Issand.
ÜKSSADA TUHAT NAELA SIHTASUTUSELE… & R
Hei!
AFC Richmond toetab alati siinset kogukonda.
Ja seega suur tänu siinsele kogukonnale selle eest,
et te täna AFC Richmondi toetate.
AFC RICHMONDI OMANIK ANNAB TŠEKI SIHTASUTUSELE… & R
Aga nüüd sõnum
maailma suurimatele jalgpallitoetajatele,
keda täna siin pole.
Kus te olete?
Eks?
- Jah! Jah, kus te olete? - Kus te olete?
Kus te olete? Kus te olete?
- Kus te olete? Jah. - Kus te olete?
Kus perses te olete?
Jah!
Jah! Kus te olete?
Ehk pidanuksime minema?
Andke end näole! Tulge aga!
Nii see käib!
Just nii!
Tore.
Olgu.
Chelsea mängib üsna hästi, mis pole üllatav.
Nägime ju nende klippe. Rohkem tipphetki kui „Tõelistel koduperenaistel“.
Aga oleme vaid kahe väravaga maas. Minu teada pole kaks veel kolm.
Ning ma nägin, et üritate.
Seega minu arvates pole teil põhjust piinlikkust tunda.
Piinlikkus…
Ma tean, et me treenerid võime vahel teilt paljut paluda.
Ja vahel te ei anna meile seda, mida tahame.
Aga ma tean ka, et vahel te palute meilt midagi
ja me võiksime teiega palju paremini suhelda.
Ma siis alustan nüüd.
Ei, ma pole abielus.
Ma olin küll, tükk aega.
Ma olen oma eksnaist tundnud kauem, kui mõned teist on elanud.
Ning me temaga kasvatame koos oma poega Henryt,
kellega olete mõned korrad kohtunud.
Ja igal teisel pühapäeval, kui ma ta ema juurde viin,
on mu valik pärast üksi süüa.
Ei, ma ei käi kellegagi.
Aga ma vist olen valmis käima.
Vist.
Ning ei, ma ei kirjeldaks end üksildasena.
Enamasti tänu teile kõigile. Ja tänu teile.
Ja tänu paljudele, kellega siin töötada saame.
Ausalt öeldes vapustas mind see foto, mille minust tegite.
Sest kui ma end ei teaks ja seda fotot näeksin,
peaksin end kõige üksildasemaks meheks.
Eks?
Jah.
Ning ma tundsin piinlikkust.
Piinlikkus… Nii kasutu emotsioon, et sel peaks enda pärast piinlik olema.
Aga see suudab igaüht meist vangistada.
Meid väikse ja hirmununa hoida,
kuni lõpuks vabaneme.
Nagu see tsitaat. Kuidas oligi?
„Kui on piinlik jääda punga…“
„Pungas püsimise risk“.
Just. Jah, kuidas see ongi?
„Ja saabus päev, kui pungas püsimise risk oli õitsemise omast valusam.“
Seesama.
Tänan, treener.
„Kui pungas püsimise risk oli õitsemise omast valusam.“
Kui piinlikkuse tundmise risk
muutub üritamise omast valusamaks.
No mina tean, kumma riski valiksin.
Kumma pean valima.
Tahan, et te kõik valiksite sama, siin ja seal väljas.
Seega ütlen ma, et teisel poolajal
üritame värava saada.
Ja siis, veidi hiljem, üritame veel ühe lüüa.
Ja kui me viigiseisu saavutame,
siis lõbutseme ja püüame veel ühe värava lüüa.
Jah? Kuidas kõlab?
- Jep. - Eks, jah?
- Olgu. - Jep.
Paari minuti pärast peame platsile naasma. Kas mulle on veel küsimusi?
Jah. Olgu.
No tänane matš on olnud kahe eri poolega.
Richmond muutus täielikult ja Chelsea üritab tulla toime
vastasega, kes leidis endas võitlejavaimu.
- Jah, sinna. - Edasi!
Harrigan liigub, söödab teisele Harriganile.
Gemma Jay hiilib nagu hai.
Harrigan. Ta söödab keskele.
Milline värav!
- Richmond andis vastulöögi, üks-kaks. - Hei! Väga hea!
Gemma Jay on kahtlemata üks meie aja kolosse.
Ärge Gemmale jalgu jääge.
Jay on väravast saati kõikjal tegutsenud
ja Chelsea lihtsalt ei suuda teda pidurdada.
No nii saab seda teha.
- Hei! - Nalja teete?
Kas ta jäi terveks?
- Kas oled kombes? - Jah.
- Jäid terveks? - Jah, kombes.
Jay ja El Sherif valmistuvad trahvilöögiks,
aga kogu staadion teab, kes lööb.
Kas teeme Robbiet või Garyt?
Kelle käes on pall? Gemma Jay.
Kõigi pilk on Jayl.
Gemma Jay. Kelle käes on pall?
Gemma Jay.
Siit ta tuleb.
Ei!
Ja see on vapustav viigivärav, mille lõi Margy El Sherif!
See matš on nüüd nende pantvang.
Kümme minutit on järel ja see matš pole meiega veel ühel pool.
Powell lööb kaugelt!
Taas nurgalöök Richmondile!
Tõeline täispööre, Rebecca. Ma ei teadnud, et hurdad nurruda oskavad.
Nad on lakkamatult rünnanud, Jill. Nurgalöögi teeb Song.
Davis!
Vastu posti!
Nad ei saa endale selliste võimaluste raiskuminekut lubada.
Chelsea ründab.
Grammer… Drumis!
Peretti!
- Jah! - Jah! Boots!
Vapustav kolmekordne tõrje Boots Quinni poolt. Issake!
Rusikareegli järgi on kinnasteta väravavaht
sama usaldusväärne kui peata pudupoodnik.
Aga ma teen täna erandi.
Kaitsesse!
Gemma Jay pääses ligi.
Väravavaht on eemal. Kas ongi see hetk käes?
Ei! Lati vastu põrkas!
Handler põrutab palli kaugele.
Mullan kontrollib suurepäraselt ruumi.
Ja nüüd ründab taas Chelsea.
Peretti lööb!
Oi ei!
Värav!
Chelsea sai hakkama.
Saatuslik tõrje tegi Richmondile otsa peale,
kuigi nad mängisid teisel poolajal vapralt ja otsusekindlalt.
Mitte ükski pealtvaataja ei unusta seda niipea.
Ma vist lähen neid vaatama.
Suurepärane.
Tänane päev on täielik katastroof olnud.
Kullake, sa vist ei mõista,
et see on parim tulemus.
- Olen liiga masendunud, et naerda. - Kas sa ei mõista?
Sinu väiksel unistajal Keeleyl sulasid tiivad ära.
Jajah, täna on ta kurb, aga homme pole tal viga.
Ja veel tähtsam on see, et siis ta kuulab sind rohkem.
Võrratult mängisite. Tubli töö!
Nii napilt läks.
Tõesti fantastiline püüe, eks?
Hei!
Palun tõesti vabandust, et staadion nii tühi oli. Ma põrusin.
- Mida sa ajad? - Mis asja?
Publik oli ju kaks korda suurem kui meie tavalistel kodumängudel.
Me pole eal nii paljude ees mänginud. Selge?
Käsi nendel häältel su peas kuradi vait jääda. Eks?
Sa tegid tasemel töö.
Olgu.
Tead, Ted,
meil võib treenerimure olla.
„Meil võib mure olla, treener“?
Ei.
- Olgu. - Nägemiseni!
Tšau.
Sa tahtsid minuga rääkida?
Jah, just nii.
Ma ju üsna kindlalt soovitasin sul tiimiga veidi leebem olla, eks?
Kogu selle grillijutuga?
See matš oli palju tähtsam. See oli nende võimalus end kehtestada.
Noh, see ongi spordi juures tore. Alati tuleb uus võimalus.
Minu kogemustel mitte.
Tead, Alice,
mul oli au töötada veel ühe treeneriga, kes oli tulihing nagu sa.
Kahjuks ma ei märganud, mis temaga toimus, enne kui…
noh, enne kui ta läbi põles.
Seega lootuses, et võtan oma vigadest õppust,
proovin ma sinuga teist lähenemisviisi.
Jätan su ühe matši ajaks mängust välja.
Aga jõuluvaheaja eel ongi vaid üks matš järel.
Noh, võib-olla jõuad siis toimuva üle piisavalt mõelda
ja end muuta. Loodetavasti uuel aastal näeme.
…lõõgastunud ja valmis
- pidu panema… - Pidu panema!
- …parimatega nende seast. - …parimatega nende seast.
Ning ma lähen jõe äärde…
Sina olid täna matšil selline.
- Issand, ma olen täitsa sassis. - Ei. Ei ole.
See oli naljakas.
Vähemalt oli mul seal vaid seitse pealtnägijat.
Issand jumal!
Issand, ma olen nii…
See oli nii tundetu… Tõesti kohutav nali.
Ei, see oli hea nali. Su nali oli võrratu.
Nii tore, et mul on sõber, kes teeb õelaid,
kohutavaid nalju minu kulul, sest sa pole üldse õel ega kohutav.
Ma lihtsalt muretsen Roy pärast.
Oi ei, mida?
Ta kohtas kedagi ja kavatseb temaga abielluda
ja lapsi saada ja mina olen sassis.
Oi ei, sina pole sassis.
Hoopis mina olen.
Matthijs ütles, et ta kolib siia, ja mina…
ja mina läksin paanikasse ja rikkusin suhte ära ja me tegime pausi.
- Issand! - Jah.
- Ei. See on nii halb. - Eks ju? Ja seega sassis olen mina.
Oeh, kurat. Me mõlemad oleme vist sassis.
Jah.
- Mul on nii kahju. - Oeh, issand…
Oeh, mul kukal valutab.
Seda ma usun. Sul oli täna lõbus.
Viin isegi ei maitse mulle.
Küll sa tuled toime.
Ma ei tea.
JOEL STEVENSI MÄLESTUSEKS
Tõlkinud Silver Pärnpuu